TWPC ร่วมงาน Opportunity Day
TWPC ร่วมงาน Opportunity Day ประจำไตรมาส 2/63
21 ก.ย. 2563

อรอนงค์ วิชชุชาญ Group Chief Financial Officer พร้อมด้วย รตินันทน์ วงศ์วัชรานนท์ ผู้จัดการฝ่ายนักลงทุนสัมพันธ์ บริษัท ไทยวา จำกัด (มหาชน) หรือ TWPC นำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุนประจำไตรมาสที่ 2 ปี 2563 (Opportunity Day) ผ่านระบบออนไลน์ เผยผลประกอบการครึ่งปีหลังเริ่มฟื้นตัว และยังคงเป้าหมายการเติบโตที่ระดับ High-single digit สอดคล้องกับคำสั่งซื้อที่ยังเข้ามาอย่างต่อเนื่อง หลังสถานการณ์การแพร่ระบาดของเชื้อไวรัสโควิด-19 ในหลายประเทศคลี่คลาย โดยเฉพาะกลุ่มลูกค้าผลิตภัณฑ์แป้งมันสำปะหลังในประเทศจีนและไต้หวัน
โดยคาดว่าความต้องการแป้งมันฯ จะฟื้นตัวกลับมาเข้าสู่ระดับปกติได้ในปลายปีหลัง ประกอบกับกลุ่มลูกค้าผลิตภัณฑ์อาหารยังมีแนวโน้มเติบโตอย่างต่อเนื่อง มีแผนเพิ่มกลุ่มผลิตภัณฑ์ใหม่ ๆ ให้สอดคล้องความต้องการของผู้บริโภค พร้อมเปิดตัวในงาน THAIFEX – ANUGA ASIA 2020 ณ อิมแพ็คอารีนา เมืองทองธานี ระหว่างวันที่ 22-26 กันยายน 2563 โดยผู้ที่สนใจสามารถมาเยี่ยมชมบูธของบริษัทได้ที่บูธ L43 Hall 3 งานดังกล่าวจัดขึ้น ณ ห้องประชุม บริษัทไทยวา เมื่อเร็ว ๆ นี้